# תקנון והנחיות לשנת תשפ"ד

כל האמור בטופס זה מכוון לנשים ולגברים כאחד.

## א. כללי

1. "מלגות אדמס" היא תוכנית מלגות לתלמידים לתואר דוקטור במדעי הטבע, במדעי החיים (לא לסטודנטים ל- MD בלבד) במתמטיקה, במדעי המחשב, מדע הנתונים ובהנדסה. התוכנית פועלת מאז שנת תשס"ו בניהולה של האקדמיה הלאומית הישראלית למדעים. התוכנית ממומנת על ידי קרן מר מרסל אדמס ע"ה מקנדה ונקראת על שמו.
2. בתוכנית המלגות משתתפים מוסדות המחקר האקדמיים האלה: אוניברסיטת בן-גוריון בנגב, אוניברסיטת בר-אילן, אוניברסיטת חיפה, אוניברסיטת תל אביב, האוניברסיטה העברית בירושלים, הטכניון, מכון ויצמן למדע ואוניברסיטת רייכמן.
3. מלגות אדמס מיועדות לתלמידי מחקר מצטיינים צעירים, אשר התחילו את לימודי התואר השלישי **במסלול** **הרגיל** (אחרי קבלת התואר השני) אחרי 1 באוקטובר 2021 ולא יאוחר מ-1 באוקטובר 2022, או **במסלול ישיר** (אחרי קבלת התואר הראשון או תוך כדי לימודים לתואר שני) אחרי 1 באוקטובר 2020 ולא יאוחר מ-1 באוקטובר 2022, **לפי התאריך המצוין בתוכן המסמך הרשמי מהאוניברסיטה**.
4. במשך תקופת המלגה, מלגאיות תוכלנה להקפיא את המלגה לתקופה של עד 6 חדשים לכל לידה.
5. המלגות מוענקות אך ורק על בסיס הצטיינות אישית בלימודים ובמחקר המדעי, לפי אמות מידה מחמירות במיוחד, לתלמידי מחקר העומדים בתנאי המלגה ומתקדמים בעבודתם בצורה ראויה.
6. המלגות מיועדות אך ורק לסטודנטים תושבי ישראל הלומדים בארץ באחד ממוסדות המחקר המשתתפים בתוכנית.
7. המלגות מיועדות אך ורק לסטודנטים העוסקים במחקרם במסגרת מוסד המחקר, שאינם מקבלים מלגות לימודים אחרות, חוץ מסטודנטים במסלול כפול של MD/PhD שרשאים לקבל מלגת קיום מלאה נוספת ושאינם עובדים אלא בעבודה הקשורה ישירות בשיפור הכשרתם לצורך עבודת הדוקטור שלהם.
8. מלגאי אדמס אינם רשאים לעבוד בכל תעסוקה נוספת המתגמלת עבודתם בשכר, למעט העסקה בהיקף של 25% ממשרת עוזר הוראה בפועל או בכמות מצטברת של שעות, עד ליום אחד בשבוע, הגדול בין השניים – כאסיסטנט במוסד האקדמי שבו מתקיימת עבודת הדוקטור על-ידי המלגאי. סייג זה נועד לשמור על רמת הוראה גבוהה במוסד האקדמי על ידי מלגאי אדמס.
9. אסור למלגאי אדמס לקבל תשלום מחברה – גם אם העבודה (internship) תורמת להכשרתם.
10. על פי החלטה משותפת לתוכנית מלגות אדמס, לתוכנית מלגות קרן קלור, לתוכנית עמיתי עזריאלי, לתוכנית מלגות קרן אדמונד דה רוטשילד ולתוכניות המל"ג במדע וטכנולוגיה קוונטיים ובמדעי הנתונים, אין להגיש מועמדות לשתי מלגות באותה שנה אקדמית. ועדת ההיגוי של מלגות אדמס לא תקבל את מועמדותו של אדם ששמו נכלל באותה עת גם ברשימת המועמדים לאחת המלגות האחרות.
11. סכום המלגה הוא 100,000 ₪ בשנה. תוכנית מלגת אדמס מאפשרת למוסדות להוסיף על מלגת אדמס מלגת הצטיינות מטעם המוסד ללא הגבלת הסכום, כדי לציין את המצויינות האקדמית של מלגאי אדמס.
12. המלגות ניתנות לשלוש שנים רצופות, עם אפשרות לשנה נוספת על פי הצורך ובכפוף להמלצת המנחה בעבודת הדוקטור. על המלגאי לסיים את עבודת הדוקטור שלו בתוך פרק הזמן שבו הוא מקבל את המלגה.
13. מלגאים המסיימים את עבודת הדוקטור לפני תום שלוש השנים זכאים להמשיך לקבל את המלגה עד ארבעה חדשים נוספים ולכל היותר עד תום שלוש השנים, בתנאי שהם ממשיכים את עבודתם בהנחיית המנחה של עבודת הדוקטור, באותה מעבדה. על המלגאי להגיש בקשה בכתב, בצירוף מכתב המלצה של המנחה לדוקטורט.
14. תוכנית המלגות מקצה לכל מלגאי מלגת נסיעה בין-לאומית בסך $3,000 ארה"ב בשנה – להשתתפות פעילה בכנס/סדנא מדעי בין-לאומי או להשתלמות במעבדה בחו"ל או לשיתוף פעולה מדעי בין-לאומי או להתראיין לאיתור מקום להכשרה בתר-דוקטורלית –בתנאי שלהשתתפותו יש משום תרומה חשובה לקידומו המדעי. את הנסיעה הראשונה אפשר לקיים שישה חודשים לאחר קבלת המלגה. על המלגאים להגיש בקשות למלגות נסיעה ישירות לאקדמיה. ההוראות להגשת הבקשות מפורטות במסמך נפרד.

מלגה זו אינה מוגבלת לנסיעה אחת בשנה, והיא ניתנת להעברה משנה לשנה.

המלגות ומלגות הנסיעה תועברנה ע"י האקדמיה ישירות לחשבונות האישיים של המלגאים בחלוקה רבעונית.

1. **על פי סיכום עם נשיאי המוסדות, מלגאי אדמס פטורים לגמרי משכר לימוד, מתקורה ומהיטלים אחרים של המוסד.**
2. מועמדויות למלגות אדמס יוגשו אך ורק על ידי מוסדות המחקר האקדמיים שבהם לומדים המועמדים. המועמדויות יישפטו על פי תקנון זה ועל פי כללי התוכנית. החלטות ועדת הבחירה הן סופיות ואינן ניתנות לערעור.
3. על הזוכים במלגה חובה להשתתף בסמינר ובכנס אדמס השנתי, כל עוד הינם מלגאים בסטטוס פעיל.
4. הנהלת התוכנית רשאית להפסיק את הענקת המלגה לפני מועד סיומה אם יתברר לה כי המלגאי אינו מקיים את כללי התוכנית.

## ב. התחייבויות המוסד האקדמי

1. **לפרסם את דבר מלגות אדמס בצורה בולטת בקרב כל תלמידי המחקר והחוקרים בפקולטות הרלוונטיות אצלו.**
2. להגיש לאקדמיה מועמדים במספר שאינו עולה על המספר שנקבע בתוכנית המלגות.
3. **להמציא להנהלת תוכנית המלגות באקדמיה מסמך רשמי ובו יצוין התאריך של תחילת לימודיו של המועמד לתואר דוקטור.**
4. לוודא שהמועמדים התחילו את לימודי הדוקטורט, במסלול הרגיל (אחרי קבלת התואר השני) אחרי 1 באוקטובר 2021 ולא יאוחר מ-1 באוקטובר 2022, או במסלול ישיר (אחרי קבלת התואר הראשון או תוך כדי לימודים לתואר שני) אחרי 1 באוקטובר 2020 ולא יאוחר מ-1 באוקטובר 2022, **לפי התאריך המצוין בתוכן המסמך הרשמי מהאוניברסיטה**.
5. לחתום על אישור המוסד המופיע בסעיף 9 בטופס הבקשה המאשר:

* כי המועמד הוא תלמיד מחקר בהיקף מלא לתואר דוקטור,
* כי עומדת לרשותו הנחיה אקדמית של חבר סגל בכיר בחוג, במחלקה או בתכנית שבהם הוא לומד,
* שאם המועמד יזכה במלגה, הוא יהיה זכאי לפטור מלא משכר לימוד,
* והוא יהיה פטור מהיטלים אחרים של המוסד, כולל תקורה, למשך תקופת המלגה כולה.

1. לדווח להנהלת התוכנית על כל הפסקה בעבודת המלגאי אם היא נמשכת פרק זמן העולה על שישה חודשים.
2. **לשלוח להנהלת התוכנית הודעה רשמית של המוסד מיד עם אישור קבלת התואר הדוקטור.**

## ג. נוהל הגשת הבקשות

רקטור המוסד האקדמי יגיש לאקדמיה במועד שקבעה האקדמיה מכתב המפרט את רשימת המועמדים מטעם המוסד. הרקטור רשאי לדרג את המועמדים לפי סדר העדיפויות של המוסד.

טופסי הבקשה והנספחים להם יוגשו לאקדמיה **גם כקובץ PDF וגם במקור קשיח** **מודפס** **בצד אחד של הנייר** (לא יתקבל חומר בכתב יד) וללא סיכות, במספר העותקים המפורט בהנחיות שהמוסד מפרסם ובסדר הזה:

1. **טופס הבקשה + תמונת דרכון צבעונית אחת, במעטפה נפרדת ועל גבה שם המועמד.**
2. התחייבות חתומה של המועמד על גבי הטופס המצורף לטופס הבקשה. המועמד יתחייב כלפי מפעל המלגות לקיים את התנאים המפורטים בתקנון זה ולהגיש להנהלת התוכנית, דרך המוסד, דוחות שנתיים שלו ושל מדריכו בעבודת הדוקטור בתוך 30 יום מסיומה של כל שנה אקדמית.
3. מסמך רשמי מהמוסד, ובו מצוין התאריך שבו התחיל המועמד את לימודי דוקטורט.
4. קורות חיים ורשימת הפרסומים של המועמד (רשימה בלבד) **באנגלית, מודפסים על מקסימום 2 עמודים, בגודל 12 נק' וברווחים של 1.5**. הוועדה תביא בחשבון אך ורק מאמרים שהתקבלו לפרסום.
5. **3 מכתבי המלצה** **בלבד** – הראשון של המנחה לדוקטורט והשניים האחרים של מורים בכירים המכירים את כישורי המועמד מכלי ראשון. במקרה שיש שני מנחים, נדרשים 4 מכתבים, 2 מהמנחים ו-2 נוספים. **כל חומר נוסף, כמו תיאור הממליצים, לא יגיע לשופטים.** **במכתבי ההמלצה יש למעט בתיאור המחקר של המועמד ולהתרכז במועמד עצמו.**

**על מכתבי ההמלצה להיות בגודל 12 נק' על עמוד אחד וברווחים ל 1.5, באנגלית, מודפסים וחתומים על נייר מכתבים רשמי של האוניברסיטאות.**

1. גיליונות לימודים רשמיים וחתומים של המועמד לתואר ראשון ולתואר שני (רשימת קורסים, ציונים יחסית לממוצע הכיתתי, אישור קבלת התואר).
2. סיכום מהלך הלימודים (לרבות ציונים אם אפשר) בשנה הראשונה ללימודי הדוקטורט עד זמן הגשת הבקשה.
3. תוכנית לימודים ותוכנית מחקר לדוקטורט באנגלית , **על עמוד אחד, בגודל 12 נק' וברווחים של 1.5.**
4. הצהרה אישית באנגלית , **על עמוד אחד, בגודל 12 נק' וברווחים של 1.5**, בה המועמד מציג את עצמו ואת ציפיותיו ומתאר כיצד הוא רואה את תרומתו למדע בישראל ולעתיד המדינה.

**לתשומת לב: בקשות אשר לא תכלולנה את כל החומר המבוקש לא תטופלנה.**

הודעה בכתב על קבלת המלגה תימסר לכל מועמד עם העתק למוסד עד סוף אפריל 2023.